Fil-25 ta' Ġunju 2018, il-Kunsill estenda l-mandati għal sitt Rappreżentanti Speċjali tal-UE (RSUEs): Il-mandat ta' Lars-Gunnar Wigemark bħala RSUE fil- Bożnija-Ħerzegovina kien estiż għal 14-il xahar, sal-31 ta' Awwissu 2019. Lars-Gunnar Wigemark inħatar RSUE fil-Bożnija-Ħerzegovina (BiH) fl-1 ta' Marzu 2015. Il-mandat ta' Peter Burian bħala RSUE għall- Asja Ċentrali kien estiż għal 20 xahar, sad-29 ta' Frar 2020. Peyer Burian inħatar RSUE għall-Asja Ċentrali fil-15 ta' April 2015. Il-mandat ta' Peter Burian bħala RSUE għall- Asja Ċentrali kien estiż għal 20 xahar, sad-29 ta' Frar 2020. Alexander Rondos inħatar RSUE għall-Qarn tal-Afrika mill-1 ta' Jannar 2012. Il-mandat ta' Nataliya Apostolova bħala RSUE għall- kien estiż għal 20 xahar, sad-29 ta' Frar 2020. Nataliya Apostolova nħatret RSUE fil-Kosovo fl-4 ta' Awwissu 2016. Il-mandat ta' Ángel Losada Fernández bħala RSUE għas- Saħel kien estiż għal 20 xahar, sad-29 ta' Frar 2020. Is-Sur Losada nħatar bħal RSUE fl-1 ta' Novembru 2015. Il-mandat ta' Toivo Klaar bħala RSUE għall- Kawkasu tan-Nofsinhar u l-kriżi fil-Georgia kien estiż għal 20 xahar, sad-29 ta' Frar 2020. Is-Sur Klaar inħatar għall-Kawkasu tan-Nofsinhar u l-kriżi fil-Georgia fit-13 ta' Novembru 2017. Ir-RSUEs jippromwovu l-politiki u l-interessi tal-UE f'ċerti reġjuni u pajjiżi, kif ukoll kwistjonijiet ta' tħassib jew interess partikolari għall-UE. Huma għandhom rwol attiv fl-isforzi għall-konsolidazzjoni tal-paċi, l-istabbiltà u l-istat tad-dritt. L-ewwel Rappreżentanti Speċjali tal-UE nħatru fl-1996. Attwalment, tmien RSUEs jappoġġaw il-ħidma tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà, Federica Mogherini. Dawn huma s-sitta msemmija hawn fuq u r-rappreżentanti speċjali għad-Drittijiet tal-Bniedem u l-proċess ta' Paċi fil-Lvant Nofsani. Referenzi għall-Kosovo huma mingħajr preġudizzju għall-pożizzjonijiet dwar l-istatus. Dawn huma konformi mar-Riżoluzzjoni 1244/1999 tal-Kunsill tas-Sigurtà tan-Nazzjonijiet Uniti u l-opinjoni tal-Qorti Internazzjonali tal-Ġustizzja dwar id-dikjarazzjoni ta' indipendenza tal-Kosovo. Rappreżentanti speċjali tal-UE (sit web tas-SEAE) Ara l-paġna tal-laqgħa